Ενδεικτικές απαντήσεις
2.1. 
α) Λανθασμένη.
Το σωματίδιο περιέχει ένα πρωτόνιο περισσότερο από τα ηλεκτρόνια, άρα πρόκειται για κατιόν με φορτίο +1.
β) Σωστή.
Από τα τρία άτομα μόνο τα Α και Β έχουν ίδιο ατομικό αριθμό (αριθμός  πρωτονίων στον πυρήνα) και διαφορετικό μαζικό αριθμό. 

2.2. 
α) Το  μέταλλο Ca σχετικά εύκολα αποβάλει 2 ηλεκτρόνια για να μετατραπεί σε κατιόν με φορτίο +2, το οποίο έχει δομή ευγενούς αερίου (Ca2+ [2,8,8]). Αντίστοιχα, το  αμέταλλο F σχετικά εύκολα προσλαμβάνει 1 ηλεκτρόνιο για να μετατραπεί σε ανιόν με φορτίο -1, το οποίο έχει δομή ευγενούς αερίου (F- [2,8]).
β) Όταν τα άτομα αυτά πλησιάσουν μεταξύ τους, μεταφέρονται τα δύο ηλεκτρόνια του Ca σε δύο άτομα F και σχηματίζονται ένα ιόν Ca2+ και δύο ιόντα F-.
γ) Τα ιόντα που σχηματίζονται συγκρατούνται με ισχυρές ηλεκτροστατικές δυνάμεις.
δ) Δεδομένου ότι έχουμε μεταφορά ηλεκτρονίων και σχηματισμό ιόντων, πρόκειται για ετεροπολικό (ιοντικό) δεσμό.
